CPR โชว์งบ Q3/59 กำไรเพิ่มขึ้น 64% มาที่ 22.43 ลบ.
CPR โชว์งบ Q3/59 กำไรเพิ่มขึ้น 64% มาที่ 22.43 ลบ. จากปีก่อนมีกำไร 13.65 ลบ. หลังรายได้จากการขายสินค้าเพิ่ม-ต้นทุนลดลง ขณะที่งวด 9 เดือนมีกำไร 61.24 ลบ. เพิ่มขึ้น 49% จากปีก่อนมีกำไร 40.98 ลบ.
14 พ.ย. 2559

บริษัท ซีพีอาร์ โกมุ อินดัสเตรียล จำกัด (มหาชน) หรือ CPR รายงานผลการดำเนินงานไตรมาส 3/59 สิ้นสุดวันที่ 30 ก.ย.59 มีกำไรสุทธิ 22.43 ล้านบาท หรือมีกำไรสุทธิ 0.11 บาทต่อหุ้น เพิ่มขึ้น 64% จากช่วงเดียวกันของปีก่อนที่มีกำไรสุทธิ 13.65 ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานที่มีกำไรเพิ่มขึ้นเนื่องจากบริษัทมีรายได้จากการขายสินค้าเพิ่มขึ้น ขณะที่ต้นทุนการขายลดลงหลังมีการปรับปรุงกระบวนการผลิตเพื่อลดต้นทุนอย่างต่อเนื่อง
ขณะที่ผลการดำเนินงานช่วง 9 เดือนแรกมีกำไรสุทธิ 61.24 ล้านบาท หรือ 0.31 บาทต่อหุ้น เพิ่มขึ้น 49% จากช่วงเดียวกันของปีก่อนที่มีกำไรสุทธิ 40.98 ล้านบาท หรือ 0.21 บาทต่อหุ้น 